Kráľova reč

Kráľova reč (po anglicky The King's Speech) je britská historická dráma, ktorú režíroval Tom Hooper a napísal David Seidler. Vyhrala cenu People's Choice Award na Torontskom medzinárodnom filmovom festivale v roku 2010 a bola nominovaná na dvanásť Oscarov. Vo filme si v hlavných úlohách zahrali Colin Firth, Geoffrey Rush a Helena Bonham Carterová.

Dej 

V 30. rokoch 20. storočia sa vo Veľkej Británii princ Albert, druhorodený syn kráľa Juraja V., trápi s vážnym problémom – koktaním. Pod nátlakom svojej manželky sa stretáva s Lionelom Logueom, austrálskym logopédom, ktorý má neortodoxné metódy. Až na malé rezervy princa Logueova metóda prekvapivo funguje. Abdikácia jeho staršieho brata Eduarda VIII. ho prinútila nastúpiť na trón, a tak kráľ musel predstúpiť pred ľud a prekonať svoje ťažkosti s jazykom práve vtedy, keď Európa vstupovala do druhej svetovej vojny.

Obsadenie 
 Colin Firth ako princ Albert, vojvoda z Yorku/kráľ Juraj VI.
 Helena Bonham Carterová ako Alžbeta Bowes-Lyon, vojvodkyňa z Yorku/kráľovská manželka Alžbeta
 Geoffrey Rush ako Lionel Logue
 Guy Pearce ako Eduard, princ z Walesu/kráľ Eduard VIII./princ Eduard, vojvoda z Windsoru
 Michael Gambon ako kráľ Juraj V.
 Timothy Spall ako Winston Churchill
 Jennifer Ehleová as Myrtle Logueová
 Derek Jacobi ako Cosmo Gordon Lang, arcibiskup canterburský
 Anthony Andrews ako Stanley Baldwin 
 Eve Bestová ako Wallis Simpsonová
 Freya Wilsonová ako princezná Alžbeta
 Ramona Marquezová ako princezná Margaret
 Claire Bloomová ako kráľovná Mary

Ocenenia 
 2010 – People's Choice Award na Torontskom medzinárodnom filmovom festivale
 2010 – Oscar za najlepší film 
 2010 – Oscar za najlepší adaptovaný scenár – David Seidler
 2010 – Oscar za najlepší mužský herecký výkon v hlavnej úlohe – Colin Firth
 2010 – Oscar za najlepšiu réžiu – Tom Hooper

Externé odkazy 
 Oficiálna stránka filmu 
 
 

Filmy z 2010
Filmy režírované Tomom Hooperom
Britské filmy
Držitelia Oscara za najlepší film